Nog 'n laer en bande bars statistiek - Forum Topic
Total Views: 81 298 437
Forums / 8. Towing Advice / Nog 'n laer en bande bars statistiek
replies: 11 719
views: 4 924 983
11 Jan 2018 @ 15:30:46 pm
Ek het direk by eienaar van sy onaangename reis verneem. Van Centurion die 1e band verloor by Potch en op pad Kaap toe die 2e band. Dit was bakkie bande en styf genoeg gepomp. Die grootste probleem is dat hy ook 'n wiel sien afkom het op pad terug en moontlik gaan hulle die woonwa 'n Regal wil afskryf weens die skade aan die sypaneel en ook die as wat vervang moet word. Hy het 'n 2000 model.
Die bande was net 4 jaar oud.
As dit kom by vakmanskap v d persoon wat die laers vervang het minder as 'n jaar gelede is dit gedoen deur een v d baie bekende firmas wat werk aan woonwaens. Die woonwa is blykbaar nie baie gebruik deur die jaar nie. Nog 'n statistiek en ook 'n woonwa wat jaarliks gediens word voor die lang vakansie soos wat aanbeveel word.
Baie tragies om dit te hoor.
11 Jan 2018 @ 16:20:19 pm
Daar was Desember ook n berig van iemand wat sy woonwa by n "goeie" karavaan handelaar gediens het....onder andere nuwe wiellaers laat insit. 100km verder kom sy wiel af.....karavaan is beskadig en sy duur betaalde vakansie is daarmee heen. Buiten die ongerief van n beskadigde karavaan, is die gevaar waarin jy verkeer as so iets met jou gebeur.....hierdie mense was op n relatiewe lae spoed gewees en kon wa mooi stop.....maar dit kan ook lelik uitgedraai het. Dan wonder mens waarheen vat jy jou wa vir so n diens?
11 Jan 2018 @ 16:59:04 pm
My opinie :-
Bande :- Die geval ter sprake is moeilik om 'n mening te vorm want daar is baie onbekende faktore wat 'n rol kon speel, byvoorbeeld : was die wa dalk oorlaai; was die betrokke bande se gewigspesifikasie voldoende; was die banddruk korrek gepomp (wat is "styf genoeg" ?); die bande was baie naby aan hulle diensbare leeftyd - 5-jaar is nie 'n absolute syfer nie; watter voorsorg is getref om na die bande om te sien as die wa nie dikwels gebruik word nie; was die bande bloodgestel aan son tydens storing, ens, ?
Werkswinkels landwyd diens/vervang duisende karavaan-wiellaers en 'n mens hoor nooit van kilometers se probleemvrye ritte nie. In my 48 jaar van sleep met 7 verskillende karavane oor die hele Suid-Afrika (net my huidige Exclusive het 65 000km agter die rug) en ek het nog nooit 'n wiellaer-probleem gehad nie. Alhoewel ek wiellaers self kan diens/vervang, het ek dit nog altyd elke 4 jaar by 'n erkende handelaar laat doen. Daar moet gevalle wees waar 'n menslike fout kan insluip en ek raai in die geval ter sprake is die splitpen per abuis nie deur die kroonmoer gedruk (of nie behoorlik omgeklink nie) om te keer dat dit losdraai nie. (Dit is tog eienaardig dat die betrokke wa Kaap toe en amper terug kon reis voor iets verkeerd kon gaan). Enkele sodanige gevalle behoort nie die diens oor die algemeen 'n slegte naam te gee nie.
11 Jan 2018 @ 18:26:43 pm
Geert dalk was die geval iewers genoem. Dis iemand wat in dieselfde straat as ek bly en het by my 'n draai gemaak. Ek nie spesifiek gevra waar die 2e band gebars het nie. Dalk het ek dit verkeerd dat dit nie op pad trug was nie. Ek het die een geval op FB gesien maar onthou nie meer die detail nie.
Lennie ek het gevra oor die tipe bande en omdat dit bakkie bande is glo ek die laai faktor sou reg wees. Ook gevra oor goed wat ingelaai word en dis genoem daar word min in die wa gelaai. Ook nie aircon of movers op nie. Druk was ook volgens hom korrek.
Ek mag verkeerd wees maar dink die jaarlikse vervang van laers maak die deur oop vir 'n foutjie wat insluip en verhoog die risiko. Mens hoor van baie gevalle waar die laers juis "ingee" nadat dit vervang is. Jou risiko is dus 4 keer laer aangesien jy dit net elke 4 jaar vervang.
11 Jan 2018 @ 19:47:06 pm
Partykeer kom "Murphey's law" , of toeval, ook ter sprake.
Het op n dag 2 pap wiele gekry, en dit was op goeie teerpaaie. En dan geen pap band weer vir die volgende 10 jaar, of dalk langer nie.
Eendag vertel n motor verkoopsman vir my. Herman, I would rather buy a 2 year old vehicle with 150 000km on the clock than a 15 year old vehicle with 2000km on the clock. En die boodskap is, n ding wat staan vergaan. So bande wat nie rol nie, en laers waar die smering nie rond beweeg nie, raak n risiko.
11 Jan 2018 @ 20:20:23 pm
Danie, jammer, ek was nie duidelik nie. My 12 jaar oue Exclusive se wiellaers is nog nooit vervang nie. Maar ek laat die wa se onderstel elke 4 jaar diens wanneer die wiellaers uitgehaal, gewas en weer met ghries gepak word. Dan word die remskoene geïnspekteer en die remme gestel. Ek voel ook karavane se wiellaers word iewat oordryf, veral as dit jaarliks vervang word ! Maar ek diens dit net omdat die wa se wiele nie soos my voertuie se wiele daagliks draai nie.
11 Jan 2018 @ 20:43:11 pm
Dankie Len dis goed om te hoor met jou baie jare se sleep en nooit regtig probleme ondervind wat jou frekwensie is.
Herman jou verkoopsman storie laat my dink oor die battery in my plat kar se remote. Na 8 of 9 jaar gee die afstandsbeheer se battery in. Werk nog maar afstand swak. Ek dog so ewe geen probleem ek gebruik net my spaar sleutel wat nog net getoets was dat dit werk en nog nooit weer nie. Daar is sy battery morsdood. Liggie kom nie eers flou aan nie.
11 Jan 2018 @ 21:05:23 pm
Sal dalk ook interessant wees om te weet watter vervaardiger se bakkiebande op daai wa was? En dan wat spesifiek was die korrekte druk?
11 Jan 2018 @ 21:18:02 pm
Ek stem vir die "Murphies law".
Of.... dit was n onopgeleide handlanger se eerste keer. Who knows?. Jy word mos nie toegelaat om te kyk terwyl iemand aan die voertuig werk nie. Vuil handjies ?
My storie is.... moenie krap waar dit nie juk nie. Elke jaar nuwe bearings is belaglik. Dis net nie aan nie. Inspeksie v.d. ghries en speling op die bearings, draai die wiele rond, inspekteer die bande voor ver ry. voel voel aan die wiele by elke stop. Ek glo net nie aan elke jaar oorpak en vervang nie.
Punt. My 2 sent
12 Jan 2018 @ 06:09:35 am
My kommentaar oor die bande wat verloor is. Letwel soos ek aflei uit Danie se vertel het die ou in sy straat bande verloor nie wiellaers nie. Dis iemand anders se wiel wat die ou gesien het wat afgekom het.
Raakende die bande wil ek graag weet hoe is die Karavaan gestoor ten tye wat hy nie gebruik is nie. Uit my ondervinding wat ek geleer het sedert ek as kind saam met my ouers karavaan vakansies gehou het asook die ondervinding wat ek gekry het met die stoor van voertuie die tye wat ek in die weermag was nie, is dit nou maar net nie 'n goeie ding om jou wa te laat staan met die gewig op die bande nie.
Danie ek sal waardeer as jy dalk kan uitvind of die wa op sy wiele met vollegewig gestaan het? My niggie en haar man het 'n splinternuwe band verloor op 'n klein Jurgens Expo want hy het sy wa net geparkeer en die hoekstutte afgedraai. So 'n nuwe band of ou band jy het risiko as jy die bande so hanteer.
Sal graag wil hoor wat die persoon se antwoord is.
12 Jan 2018 @ 10:14:56 am
Leon ek sal gaan hoor. Ek wil net noem dat die grootste probleem wat nou ondervind word is om kwotasies te kry. Kry nog nie iemand wat kan uitkom om te kwoteer nie. Die wa is deur 'n Roll Back by sy huis afgelaai. Dit is dieselfde wa wat 2 bande gebars het en ook soos ek verstaan het later 'n laer ingegee het. Baie skade en volgens die assuransie moet die hele een kant vervang word.
Ek kan net noem dat daar baie skaduwee tussen groot bome is in die erf maar kan nie bevestig dat dit onder 'n afdak gestoor was nie.
Sjoe Leon dis erg as 'n nuwe band ook so gou kan ingee as dit met volle gewig geparkeer staan. Daar word seker meer woonwaens gestoor met volle gewig op die wiele as die wat wel "korrek" gestoor word.
12 Jan 2018 @ 12:17:18 pm
Verdere inligting rondom hierdie geval. Dit weerle sekere bespiegelings. Skade is meer as 50% v d waarde en dus wil hulle dit afskryf.
Woonwa was na vorige diens wel vir 'n naweek kamp gebruik in September en alles het reg voorgekom.
Woonwa is op bokkies gestoor.
Bande gepomp 280kPa maar nie gevra watter maak bakkie bande dit is nie.
Woonwa is onder 'n afdak gestoor met min son wat onder afdak kan inskyn.
Mure v d huis aan 2 kante en grensmure aan die ander 2 kante.
Nuwe geval - na 01 Jan en dus nie dieselfde geval as wat op FB was nie.
Laer het ingegee op die 2e wiel wat aan die regterkant is.
Nie dieselfde kant as wat gebars het op pad Kaap toe. Skade het plaasgevind met terugtog v d Kaap af.
Kroonmoer met split pen nog in plek. As erg gebuig weens hitte.
Velling toon die intense oorverhitting en meer grys van kleur as wat die foto kan weergee.
Op dieselfde oomblik toe daar gevoel kon word daar is fout met die wa toe sien die bestuurder in sy regterkantse spieel 'n band so hoog soos 'n telefoon paal wat sy wiel was.
12 Jan 2018 @ 12:37:04 pm
Ek verstaan nie die die obsessie met karavaan wiellaers nie. 'n Motor of bakkie wat aan sy agterwiele dryf en andersom vir een wat aan sy voorwiele dryf se nie-aandryf as wiellaers loop vir jare en jare sonder om vervang te word, behalwe as hulle 'n rammel geluid maak. Hulle werk op presies dieselfde beginsel as karavaan wiellaers. Ek ry al die jare 'n spaar stel wiellaers en ghries saam - nog nooit benodig nie.
Indien die wiellaers aan 'n bootsleepwa behoort is dit 'n heel ander storie. Die lekker warm geryde as word inderhaas in die water ingestoot. Die huls wat weens wrywing / hitte uitgesit het koel nou af en suig water na elke denkbare holte. Onthou, wiellaer seels se funksie is om ghries binne te hou, nie om stof, vuillis of water uit te hou nie. Die rigting waarin hulle seel laat dus toe dat water ingesuig kan word. Dit is waarom bootsleepwa laers nie wil hou nie.
12 Jan 2018 @ 13:00:30 pm
Danie, liewe aarde .... dit lyk sleg.
My persoonlike mening is dat hierdie laer vas was, VASgedraai m.a.w. verkeerd gestel. In 'n poging om 'n fout analise te kon doen, het ek die foto van die gebuigde as vergroot na 200% toe:
1. Dit blyk eerstens dat die klein laer aan die buitekant die meeste skade ondervind het, weens die feit dat die binnering blykbaar gebreek het? Hierdie is baie keer die geval wanneer slegs een van die 2 laers vervang word. Wat baie mense nie besef nie is dat die spanning ("torque") op ALBEI die laers geplaas word wanneer die kroonmoer vasgedraai word. Sou daar 'n verskil wees tussen die 2 laers se slyt patroon, (een nuut, een gebruik) word die spanning dus NIE eweredig versprei nie - ons het diesulke gevalle baie by SKF ondervind: Die kroonmoer word korrek vasgedraai, volgens die speling met die spanningsplaat (soms verkeerdelik genoem 'n "waster") wat nog moet kan beweeg as die kroonmoer korrek vas is. Nou word die wiel gevoel - 12 uur - 6 uur posisie, 3- 9 uur posisie en speling, wat aan die AGTERSTE moer (eienaardig genoeg vervang baie werktuigkundiges NIE die agterste groot laer so gereeld nie) is, word opgetel. Nou word die kroonmoer vasgedraai om daardie speling te verminder, en die spanning op die klein, buitenste (nuwe) laertjie word as sulks verhoog.
'n Ander probleem is ook soms dat slegs die tapse roller laer vervang word en nie die buitenste ring van die laertjie nie - Weereens is daar verskille in slytasie ....
So tussen hakies, ek was ongelukkig omtrent die feit dat my karavaan ook nie hierdie spanningsplaat in het nie. Dit is gewoonlik gepas op aste wat wel toegrus is met 'n gleuf om hierdie spanningsplaat (met gat groter as die van die as) te kan pas.
2. Wat my dronkslaan is dat die wa, volgens julle, wel eenkeer gebruik was NA die diens. Die probleem moes tog al op daardie tydstip opgetel kon word? Anders was dit so 'n kort entjie dat dit nie opmerklik was nie? Daardie wiel moes skaars kon draai met daardie moer wat so vas was???
3. Volgens die hitte patroon moes daardie klein laertjie geweldig hitte opgebou het om sodoende die as te kon verhit dat die as kon buig toe die wiel afgekom het.
4. My oorwoeë mening? * Verkeerde passing van die laer (werktuigkundige se fout) * Karavaan eienaar se fout wat nie die probleem gou genoeg kon bespeur nie
12 Jan 2018 @ 13:26:39 pm
Nico baie dankie vir baie goeie analise van waar die fout kon wees. Duidelik het jy nie vergeet (hehehe) wat jy geleer en vir soveel jare jou brood en botter moes verdien.
Ai dis darem lekker om sulke detail inligting te lees en ons almal kan baat vir daarby.
Ek het maar my voorkomende raad aangebied vir die toekoms terwyl ons na die skade gekyk het. Ek glo die belangrikste is om gereeld op pad te voel wat die temp is nadat mens gestop het en so min as moontlik remme gebruik het.
12 Jan 2018 @ 13:31:41 pm
1. Stem saam met Kanneman.
2. Ook met Nico.
Hier is ietsie baie snaaks aan die gang.
As die laer, ekskuus.. n simpel woord... bearing te styf was en so warm word, was dit verkeerd vas, (swak vakmanskap). Ghries sou uitgepeul het orals en die rim vol ghries gegooi het... het dit al baie gesien. Het al n karavaan eienaar gese daars fout, dan kyk hy my aan asof ek... jy weet mos... waarvandaan kom. En veral as jy nog n gryskop ook het.
My vakleerling dae, is jy geleer om bearing met "torque wrench" vas te draai tot
X- voet.pond en twintig minute los. As die kasteel moer nie pas nie, dan nog effens losser tot splitpin pas. Spin wiel paar keer in die rondte en doen die vastrek proses nog n keer. Dan eers is dit reg. Genoeg geghries ingeforseer tussen die rollers, ghries tussen die twee bearings in die hub en KLAAR. Geen ghries in die koppie. (Met SKOON HANDJIES. L.W)
Maar dis nou 100jaar terug met Caltex Marfak ghries. Nouse tyd. Rooi ghries en die job te ghrieserig vir meeste appies. Handlanger se werk.
Daai ou moet se wie het job gedoen. PUNT.
12 Jan 2018 @ 13:35:13 pm
Sjoe, daardie outjie het warm gekry .
Soos Nico bevestig, verkeerde verstelling van die wiellaer ''end play''.
Die wiellaers was te styf en nie volgens spesifikasie gestel nie en sodoende was daar geen vryspeling (''end play'') nie.
12 Jan 2018 @ 13:38:08 pm
12 Jan 2018 @ 13:38:57 pm
Bogenoemd, so bietjie tegniese informasie.
12 Jan 2018 @ 13:39:57 pm
"Die goed was reeds te styf en sodoende was daar geen "end play" nie
Dan was daar seker ook geen 'beFore play nie"
12 Jan 2018 @ 13:45:21 pm
Wou nog sê. Ek glo bande het gebars a.g.v. fout op die bearings. Hitte was te hoog.
Die klein binne ring v.d bearing het oopgebars a.g.v as wat te veel uitgesit het. (Soos Nico sê)
Daai ding was WARM !! Pappa. ( Vir daai as om so te buig )
12 Jan 2018 @ 13:56:39 pm
Soos in die moderne flieks eindig dit gewoonlik in n bed toneel. Before play en end play. In beide gevalle sou die bearings nie gecease het met so baie lubricants nie. Of wat praat ek alles. 😍😓😭👍👍👍
Dankie DANIE, NICO en DENNIS. Hierdie is uiterste waardevolle inligting. Ek hoop van harte daars darem n paar kampers wat wil lees en waarneem. Dan sal daar beslis minder bande bars en geceasde bearings wees.
12 Jan 2018 @ 13:59:39 pm
Spekkies die ding was te styf met die before play. Toe buig hy met die after play.
12 Jan 2018 @ 14:45:43 pm
Ek het nie na die linkerkant se wiel gekyk nie maar die linkerkant se wiel het ook gebars lank voor die ramp met die regterwiel.
Ek kon nie regtig ghriesmerke op die velling sien wat mens sou verwag het so gebeur as dit so warm geword het.
Die band het ook aan die brand geslaan en was nog aan die brand toe dit op die grond le. Gedurende die week het ek ook op 'n motorfiets direk onder die N14 snelweg brug in Jeanlaan afgekom waar dit totaal uitgebrand het dat net die tenk en raam oorbly.
Ek dink hierin le die les om gereeld te stop en te voel vir temp. Dit maak nie saak hoeveel mens die werkswinkel se werk vertrou nie. Eerder 5min mors elke uur as om gestrand te sit met baie ongemak en moontlik koste om weer by die huis te kom.
Ek self het in die jare nog nie 'n as gesien wat so warm geword het nie.
Dankie vir almal se inset en hoop ons kan leer hieruit en ook dit versprei om ander te help.
Ons kon darem iemand opspoor wat kan uitkom om 'n onafhanklike kwotasie te gee.
12 Jan 2018 @ 15:05:55 pm
"Nie ghries merke gesien nie"
Nou wonder ek was daar ooit genoeg ghries in of dalkies verkeerde ghries. Swart, graphite ghries cease n bearing in no time. Rollers kan nie draai nie, gly en dan word dit te warm.
By Yskor het die manne die graphite grease gebruik op die white metal bearings waarop die walse hardloop. V.d ghries het pad gekry huis toe en in wielbearings beland met katastrofiese gevolge. Hier was so n ruk terug oppie forum n man met baie kennis van smeermiddels. Sal nogal hou van sy kommentaar ook.
12 Jan 2018 @ 15:28:17 pm
Nee oom Johan die werkswinkel wat die laers vervang het lewer fantastiese werk en baie mense kan daarvan getuig. So iets soos die regte ghries of ten minste genoeg ghries sal nie die probleem wees nie. Ek glo Nico het die regte gevolgtrekking gemaak in sy detail antwoord deur na elke komponent te kyk.
Iemand probeer op 'n kol uitvind watse ghries 'n sekere Campworld agent gebruik. Die tegniese bestuurder weet toe nie en se nee hulle kry dit in 'n blik en dis wat hulle op al hul woonwaens gebruik. Dit was blykbaar 'n baie "sagter" ghries as bv die harde lang vesel Castrol ghries wat ek al dekades gebruik.
12 Jan 2018 @ 16:31:43 pm
Nico kan jy 'n spannings plaat (waster)insit as joune nie een in het nie, en waar kry mens die.
12 Jan 2018 @ 17:49:11 pm
"Ander man ... " - 'n baie goeie vraag en dankie vir dit!
Die spanningsplaat is in werklikheid 'n tipe van waster wat tussen die laer en die kroonmoer pas. Normaalweg is dit toegerus met 'n lippie wat in 'n gleuf pas in die as ("stubaxle") wat dit verhoed om te kan draai (NIE IN DIE GYPSY/SPRITE REEKS NIE - PATETIES - LET WEL ASSEBLIEF GYPSY/SPRITE!
Dus, in my geval het ek die as deursnee gemeet (16 mm) en 'n gewone waster gesoek wat sowat 18 mm in deursnee was. Maak ASSEBLIEF seker dat die waster geen "burrs" of enige ongelykheid het nie. Ek het myne met 'n staalborsel op my elektiese masjien skoongemaak en alle moontlike roes afgehaal.
Die spanningsplaat kom tussen die kroonmoer en die tapse laer.
Die moer word nou vasgedraai terwyl die wiel van tyd tot tyd gedraai word totdat 'n weerstand gevoel word.
Die kroonmoer ("Castle nut") word vasgedraai NIE deur "vas en 'n halwe draai terug" soos meeste man-ken-nikse sê nie, maar deur die spanningsplaat te voel. Die korrekte wringkrag ("torque") is dat die spanningsplaat moet kan beweeg nadat die moer vas is. Die krag om dit te beweeg is 20 Nm, en dit is dieselfde as die krag wat jy sou uitvoer om 'n deur se handvatsel te draai om die deur oop te maak. Dit word bepaal deur 'n normale skroewedraaier langs die spanningsplaat ("waster"???) in te druk en te swaai na 'n kant toe - sonder die lippie soos wat dit behoort te wees, links, op af maak nie saak nie - (dis hoekom daar geen weerstand van die "waster" behoort te wees nie). Wanneer daar weerstand is, maar die waster/spanningsplaat kan nog beweeg is dit voldoende. Nou word die naaste opening gesoek en die spleetpen word ingepas.
Nou is die spanning op die laers gestel en LOS DIT NOU DAAR - hierdie elke jaar se verandering is "tjol"!
12 Jan 2018 @ 17:57:43 pm
Baie jammer. Ek het nagelaat om te noem dat die spanningsplaat (waster) so 4 - 5 mm dik moet wees. Maak geen werklike verskil nie, maar dit is dan makliker om te beweeg, en te beheer met die skroewedraaier!
12 Jan 2018 @ 18:32:37 pm
Dankie Nico, ek het gedink dit moet 'n machined washer wees.
12 Jan 2018 @ 20:16:56 pm
Om jou vraag te beantwoord in tegnies = Pre-Load.
Beantwoord dit jou vraag gestel?
12 Jan 2018 @ 22:40:40 pm
Danie. Ek se nie dis n onbetroubare werkswinkel nie. Ek bevraagteken net die
Dan. Nico , die stel v.d. bearing se korrekte speling. Ek se ook nie jou manier is verkeerd nie, ek het gesê hoe ek geleer was 50 jaar terug. Met die torque wrench en 20 min. los. Ek het agterna al die regte torque sommer met die hand gevoel. En ek kannie ook nie onthou van n come-back nie. In my tyd was dit agterwiel aandrywing en voorwiele se bearings werk soos n karavaan sn. Dit was so n "belangrike werk dat n appie en n toolboy dit nie gedoen het nie. Slegs n ambagsman. Deesdae doen die handlanger dit. Eks seker as jy by by groot campworld plekke gaan kyk, sal jy verstom wees wie daardie joppie doen. Sekerlik nie almal nie, ek maak nie beskuldigings nie. Soos jy sê as die ou nie lus is om nuwe cone of groot bearing te vervang nie en hy "lyk" nog reg, wie gaan weet. Daardie bearing vervanger weet nie van hierdie storie nie. Daarenteen word aste by die fabriek voortydig aan mekaar gesit, kompleet nuwe bearings korrek gedoen. dis dit,
Maar dit kan gebeur met enige ou. Enige karavaan. Enige band.
13 Jan 2018 @ 09:21:37 am
Kanneman, hierdie is 'n baie korrekte aanmerking - die doel van die seeltjie.
'n Wenk wat ons altyd aan booteienaars gegee het is om die seeltjie aan die agterkant van die laer hulsel OM TE DRAAI, sodat die veertjie na buite wys. Dit het dan die doel om inname van water te verhinder alhoewel die "bloei" van ekstra ghries nie benadeel word nie.
Waar erge verwering (roes) voorkom met diesulke metaalveertjie, kan 'n enkele "O" ring gebruik word om die takie van seel te verrig.
Een klein puntjie wat ek hier moet noem - baie mense dink dat hierdie spiraalveertjie die seel se werk help doen, en is dan geneig om selfs 'n kronkeltjie of 2 af te sny om sodoende die veertjie stywer te maak. NEE!! Die veertjie is slegs daar om te help om die lippie van die seel op sy plek te hou, en, sou daar enige klein afwykings in die rondheid van die as bespeur te wees, die seel te beskerm. Dit help ook om ongewenste vuilheid (bv. water in bogenoemde geval) uit te hou. Sou die veertjie te veel spanning op die lippie sit, sal die lip wegbrand en geen doel meer dien nie.
Nog 'n interessante feit omtrent seeltjies soos hierdie (noudat ons op die onderwerp is) is dat die seel 'n baie skerp lippie het wat by gebruik effens wegbrand a.g.v. die feit dat die wrywing van die as tee werk teen die seellip. Daar word dan 'n klein gaping van ongeveer 5 - 10 mikron gelaat. Smering gaan in hierdie gaping in wat dan die verkoeling van die seel, en ook die seelfunksie behartig. Dit is vir die rede dat, wanneer 'n seel uitgehaal word, hierdie skerp lippie gevoel word om slytasie van die seeltjie te bepaal (aangesien mense soms geneig is om geld te "bespaar" deur nie die seel te vervang met 'n nuwe een nie).
Interessante onderwerp - seels!
13 Jan 2018 @ 13:12:33 pm
Nico dankie vir 'n baie goeie les en inligting wat ons nie maklik van sou geweet het nie.
Dankie ook vir jou bydra rondom die korrekte manier om 'n tapse wiellaer vas te draai.
Die forum bly maar 'n goeie LESINGLOKAAL. Dat so 'n brein moet vrot?
13 Jan 2018 @ 18:27:43 pm
Baie goeie inligting om byderhand te hou.
Is daar 'n hoeveelheid "torque" hoe vas die kroonmoer gedraai moet word?
13 Jan 2018 @ 18:54:38 pm
Vandag my karavaan gediens ,'nJurgens Fleetline en het ook nie die spannings plaat in nie
13 Jan 2018 @ 20:28:28 pm
Johan in Nico se antwoord gister 17h49 gee hy die regte metode.
As mens die speling gegee het is die moer eintlik los en torsie behoort laag te wees en nie seker of jy dit sal kan meet nie.
13 Jan 2018 @ 20:48:43 pm
Dankie, maar ek het nog die volgende vrae:
"vasgedraai terwyl die wiel van tyd tot tyd gedraai word totdat 'n weerstand gevoel word" - hoeveel is hierdie weerstand, effens of totdat die wiel redelik moeilik draai?
"bepaal deur 'n normale skroewedraaier langs die spanningsplaat ("waster"???) in te druk en te swaai na 'n kant toe" - word die skroewedraaier tussen die spanningsplaat en die wiellaer ingedruk en hoe diep word dit ingedruk, hoe dieper dit ingedruk word, hoe moeiliker sal dit beweeg?
"Nou word die naaste opening gesoek en die spleetpen word ingepas." - word die moer vaster of losser gedraai om die spleetpen in te pas?
Dankie weereens vir hierdie baie insiggewende onderwerp.
13 Jan 2018 @ 21:08:10 pm
Onthou, dit word gedoen op pre-load, bedoelend sonder enige druk of gewig op die laer.
Draai eerder losser ipv vas omrede sodra daar gewig op die wiellaer is word die pre-load vervang.
Indien jy presies volgens die handleiding wil werk moet die speling gemeet word met ń "Dial gauge".
Ek glo nie aan om ń wiellaer se speling met ń "Torque wrench" te bepaal nie omrede vervaardiger se masjienering verskil van elk, bv: Timken of FAG se tolleransies verskil van elk.
CH maak is vêr buite tolletansies, daarom is die laer baie goedkoper.
13 Jan 2018 @ 21:57:29 pm
Johan ek dink hierdie is een van daai dinge wat mense jare lank doen soos hulle geleer is en wat wel werk. Natuurlik sit ons met "information overload" so ons sal nuwer meer korrekte metodes kry van kundiges.
My manier wat ek al baie jare doen sonder om ooit 'n laer in oor die 40 jaar te MOES vervang al moet ek se enige bal of roller met 'n merkie sal val in die beter om te vervang/moet vervang kategorie.
Ek pas dus toe dat soos Dennis gese het daar moet speling wees as die wiel gewig dra. Oom Jeep se metode het ook vir hom vir baie jare gewerk. Eerder los as vas.
Ek sou dink dat die oomblik wat jy voel die wiel begin 'n weerstand teen draai opbou dan word druk tussen die "cup" en rollers opgebou en dis op hierdie punt wat mens 20-40 drade trug draai tot jou kroonmoer sy plek het. Ek is geen kundige met enige opleiding maar het darem al seker oor die 300 laers veral diep groef geruil en baie goeie betroubaarheid ervaar. Ook in die tydperk al my eie laers gediens/vervang. Ek moet byse dat meeste van my voertuie het ek vir 12+ jaar gery.
Ek dink mens kan dalk byvoeg as mens na 'n jaar of meer wel voel 'n laer het speling is 'n 60 grade vasdraai gewoonlik genoeg mits dit nie weerstand opbou in hierdie 60 grade nie.
Ek sou enige inligting verwelkom soos ons hierdie belangrike saak bespreek.
p.s. Ek kry die gevoel dat meer mense die afgelope ruk probleme ondervind met laers - ek hoop ek is verkeerd met my aanname.
13 Jan 2018 @ 22:06:40 pm
Daardie lyk vir my soos die klein bearing cup wat los in die hub was en toe begin draai het.
14 Jan 2018 @ 09:22:18 am
Dennis is reg.
Vele van dié gedoentes hang ook af van die maak. Donkie jare was daar net SKF made in Sweden.
Vandag sou ek dalk Timken verkies. Beslis NOT made in bla bla bka nie.
Hele probleem kom dalkies van die bearing maak ... en "made in.."
Ek glo nie die toleransies op die cup en cones word hier 100% nagekom nie.
14 Jan 2018 @ 11:00:39 am
Johan Marais, goeie vrae:
1. Die wiel word gedraai terwyl die kroonmoer vasgedraai word om voortdurend die las op die tapse rollerlaers te versprei. Daardie kontak tussen die laers en die ringe kan nogal 'n groot las uitoefen en sou jy die moer TE VAS draai, kan jy selfs merkies (ala snymerkies) op die ringe van die laertjie veroorsaak wat groot skade kan veroorsaak.
2. Die wiel se draai word uiteindelik beperk deur die kontak tuusen die laers en die ringe, en draai dus nie so vrylik as wanneer die wiel te los is nie. Dit is nou maar eenmaal iets wat deur ondervinding aangeleer word, maar stel dit so - daar is nie enige beweging van die wiel as jy dit tussen 6 uur en 12 beweeg nie, of tussen 3 uur en 9 uur nie, maar die wiel draai sonder stremming wanneer beweeg word in die die rondte. Dit behoort so tussen die 3e en 5e draai van die wiel tot stilstand te kom
3. Nou word die spanning van die kroonmoer gemeet. Ek het nagelaat om te verduidelik dat die spanningsplaat groter in buitemaat is as die kroonmoer self. Sou jy dus van voor af na die kroonmoer kyk, sal jy merk (in my karavaan se geval) dat die omtrek van die moer sowat 36 mm is. Die spanningsplaat ("waster") wat ek hier uit my garage gekrap het was so 40 mm in deursnee, en steek dus aan albei kante, opsigtelik, by die moer verby. Die "wasters" wat ek as spanningsplaatjies gebruik het is so 5 mm dik en kan dus lekker met die skroewedraaier kontak maak. Te dun kan probleme veroorsaaak deur of te buig, of die skroewedraaier om nie lekker in kontak daarmee nie. Dan ook, sou hierdie "waster" te groot in deursnee wees, kan dit die ghriesdoppie verhoed om ordentlik te pas op die drom.
4. Die bogenoemde spanning is korrek as jy 'n skroewedraaier (redelike breë punt) tussen die "waster" en die drom in steek, die skroewedraaier so effens draai (asof jy 'n skroef wil vasdraai) en die "waster" sywaarts agter die moer kan beweeg. Soos voorheen genoem behoort jy redelike krag te gebruik, en ek vergelyk dit altyd deur die krag wat jy aan 'n deurknop (die ronde een!) sou gebruik om die deur oop te maak. Dit werk uit sowat 20Nm.
5. Wanneer jy tevrede is met hierdie verstelling, en nee dit maak nie saak hoeveel keer jy dit probeer reg kry nie - bietjie losser, bietjie vaster tot reg - dan "spin" jy weer die wiel, voel weer beweging tussen 6 - 12 uur ens. en besluit dan of die spanning korrek is.
6. Die kroonmoer het gewoonlik so 6 of 8 plekkies (teenoor mekaar waar die spleetpen (gebruik asseblief 'n nuwe een - met die regte deursnee - te dun kan breek, en NIE 'n spyker nie!!) ingedruk moet word. Sou die kasteelriffies nie heeltemal ooreenkom met die gaatjie in die as nie, draai jy die moer so 'n aksie losser - dit is gewoonlik nooit meer as sowat 0,5 - 1 mm nie en pas die spleetpen in. Die een been van die spleet pen word omgebuig om te verhoed dat dit uitval en daar's hy - die werkie is gedoen!
14 Jan 2018 @ 12:05:33 pm
Dankie vir almal met die deel van meer as 100 jaar se ondervinding.
Ons het nou goeie inligting hier bekom rondom laers. Dit het tot gevolg dat ek na handleidings gaan kyk het en besef ons het hier te doen met baie maniere om 'n kat dood te maak. Enige van die metodes glo ek sal voorkom dat laers voor hul tyd ingee. Dit maak dus nie saak of die skroewerdraaier 'n ou hout handvatsel of blou, rooi of geel het nie.
Hier is Toyata se voorskrifte.
As mens deur 'n VW handleiding lees dan vind ons die skroewerdraaier metode wat Nico in detail beskryf het as hul voorskrif.
Dan het ons ook die algemene metode van voel tot die laer styf raak met wrywing en so 1 plat deel v d moer terug.
Daar is seker ook ander metodes wat almal as korrek voorgeskryf kan word en die speling van 0.5 tot 1mm is seker die belangrikste.
14 Jan 2018 @ 18:18:50 pm
Lees netnou in weg-sleep agterblad van my ou ou kar.. n VOLVO 544. En van die geskiedenis van karre se ontstaan.
SKF het Volvo begin. Landy's het ontstaan na Jeeps. Hehehehe. Howzit.
14 Jan 2018 @ 18:20:03 pm
14 Jan 2018 @ 18:20:06 pm
14 Jan 2018 @ 18:21:04 pm
15 Jan 2018 @ 08:12:00 am
Oom Jeep ..... SKF en Volvo?
Nou, dis 'n onderwerp wat meer toeligting benodig:
Sven Winquist was 'n Sweedse Ingenieur by 'n Klere fabriek wat baie probleme ondervind het met meganisasie. Alle diesulke masjinerie was aangedryf vanaf oorhoofse asse wat aandrywing d.m.v. bande na draaibanke, slypmasjiene ens. gevoer het. (As jy 'n masjien wil gebruik, maak jy die band wat van bo kom stywer met die hulp van 'n "tensioner" en siedaar - die masjien werk)
Weens die sy (of druk-) laste ("thrust") op die laers het die goed voortdurend padgegee wat probleme met produksie veroorsaak het. Sven het dus die situasie bekyk en besluit om laers te vervaardig met dieper groewe om te keer dat die balletjies nie so maklik uitval nie (moontlik was die eerste koeel laers "Vlak" groef laers?)
Hoe dit ookal sy, hy het 'n werkswinkel gehuur, en hy saam met 6 ander het vanaf 1914 - 1918 iets soos 15 000 laers met die hand vervaardig - draaibanke, slypmasjiene ens. was ingespan. Om die ordentlike werking van hierdie "Diepgroef" koeellaers te illustreer en te verkoop, het hy die laers "Volvo" genoem. Volvo, wat beteken "ek draai" - (die woord "revolver", "evolve" ens. kom almal van die woord af.)
Sven het besef dat hy iets goeds hier beet het en het dus die Sweedse Regering gevra om hom geldelik te help om die fabriek uit te brei, maar hulle wou nie byt aan die naam "Volvo" nie. Hy moes eerder meer die naam Swede in die benaming insluit. Die naam wat dus gekies was Sverige Kugelager Fabrieken (Sweedse Koeellaer Fabriek) of te wel SKF. In 1918 was die fabriek dus onder die naam geopen.
'n Paar jaar later het van sy Ingenieurs en werkers die idee gekry om 'n nuwe enjin te ontwerp. 'n Scania onderstel en 'n nuwe enjin is aanmekaar gelas, (met die eerste koeellaer wiellaers!) en is dus suksesvol getoets - 148 km sonder probleme!
Die enjin-bouers wou toe Sven se arm draai om die naam Volvo (aangesien dit nie meer ingebruik was nie) aan hulle te verkoop, maar Sven was van plan om nog eendag 'n nuwe stel laers op die been te bring, en hy wou die naam Volvo uithou daarvoor. Maar, hy het toegelaat dat hulle die naam mag leen - teen 1 Kronen (ongeveer ZAR 1 in daardie tyd se omskakeling) elke keer as die naam wel so gebruik word.
Wel, ons is almal bekend met die Volvo naam, en in 1990 is die naam dus amptelik aan Volvo verkoop - vir 1 Kronen!
15 Jan 2018 @ 08:49:27 am
Baie dankie vir 'n baie interressante draad,
Soos ek gereeld sê - net Bojaan leer uit sy EIE foute.
Nou vra my kop vir my die volgende:
Mens draai die moer vas en spin die wiel om die wrywing te bepaal.
Vir ons naweek -probeer self- mekanieks -- gaan die wiel se gewig nie veroorsaak dat daar te veel wrywing is wanneer jy hom spin sonder dat jy die weet nie.
Moet mens nie eerder net die drom spin, sonder 'n wiel nie??
Gesels bietjie met ons hieroor.
My eie mening is as volg -- ek het die Surfertjie nou vir meer as 10 jaar. Die gries lek nêrens uit nie en as die wiele in die lug is, is daar nie speling as jy die wiel heen en weer wikkel nie. Die wa staan nie vir lang tye op sy wiele nie - gelig dat dit net net raak en ek hulle kan draai as hy staan.
Hoekom moet ek nou aan die wiellaers gaan karring??
Wanneer ek sleep stop ek die eerste keer so 20/30km van die huis af en voel die temp van die wielnawe en daarna elke 2 ure.
Vra weer -- hoekom moet ek aan die laers karring???
15 Jan 2018 @ 09:19:31 am
Andre ekj werk met net die drom alhoewel in die spreektaal skryf ons draai die wiel.
Ek kan nie praat oor laers op woonwaens as hulle lank sou staan nie maar op ander voertuie kan hulle vir jare staan sonder merkbare nadele tov die laers. My ondervinding.